**Ministru kabineta noteikumu projekta „Grozījumi Ministru kabineta 2019. gada 18.  jūnija noteikumos Nr.264 „** **Publiska dokumenta legalizācijas noteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts „Grozījumi Ministru kabineta 2019. gada 18. jūnija noteikumos Nr.264 „ Publiska dokumenta legalizācijas noteikumi”” (turpmāk – Noteikumu projekts) izstrādāts, lai, ņemot vērā pamatotus apsvērumus, paaugstinātu valsts nodevas likmi par dokumenta legalizāciju divu darbdienu laikā. Valsts nodevas likme par dokumenta legalizāciju divu darbdienu laikā 15,00 eiro apmērā tiek paaugstināta uz 20,00 eiro.Vienlaikus tiek veikti grozījumi, lai saīsinātu no trīs mēnešiem uz vienu mēnesi laika periodu, kurā iestādei ir nepieciešams iesniegt dokumenta īstuma apliecināšanai nepieciešamo paraksta paraugu. Šādu grozījumu nepieciešamība tiek pamatota ar praksē izplatīto iestāžu kavēšanos iesniegt paraksta paraugus, kas pagarina dokumentu īstuma apliecināšanas procesuNoteikumu projekta 1.2. apakšpunkts tiek piemērots līdz ar *1968. gada 7. jūnija parakstīto Eiropas konvenciju par diplomātisko aģentu vai konsulāro amatpersonu veiktās dokumentu legalizācijas prasības atcelšanu* (turpmāk - Konvencija) stāšanos spēkā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Dokumentu legalizācijas likuma 5. panta otrā daļa, 6. un 12. pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Publisku dokumentu legalizāciju Latvijas Republikā veic Ārlietu ministrijas Konsulārajā departamentā (turpmāk – Departaments) un ārvalstīs šo funkciju veic Latvijas Republikas diplomātiskajās un konsulārajās pārstāvniecībās (turpmāk – pārstāvniecība).Ministru kabineta 2019. gada 18. jūnija noteikumi Nr. 264 “Publiska dokumenta legalizācijas noteikumi” (turpmāk – MK noteikumi) nosaka, ka par publiska dokumenta legalizāciju ir iekasējama valsts nodeva, kuru iemaksā valsts budžetā pirms dokumenta iesniegšanas legalizācijai. Saskaņā ar MK noteikumu 18.1. apakšpunktu valsts nodeva par dokumentu legalizāciju divu darbdienu laikā ir 15,00 *euro*, savukārt 18.2. apakšpunkts paredz valsts nodevas apmēru par dokumentu legalizāciju divu stundu laikā - 30,00 *euro*. Valsts nodevas likmes paaugstināšana pēdējo reizi tika veikta 2017. gada 24. janvārī, pieņemot grozījumus jau spēku zaudējušajos Ministru kabineta 2012. gada 20. marta noteikumos Nr. 187 „Noteikumi par valsts nodevu par publiska dokumenta legalizāciju”. Kopš tā laika ir augušas Ārlietu ministrijas un pārstāvniecību administratīvās izmaksas. Atbilstoši likumam “Par nodokļiem un nodevām” valsts nodevas apmērs nevar tiešā veidā tikt saistīts ar institūcijas veiktās darbības izmaksu segšanu, tādējādi šis likums ierobežo valsts nodevu apmēru, nesasaistot tās ar patiesajām iestāžu administratīvajām izmaksām. Vienlaikus likums neliedz valsts nodevas noteikt un iekasētos līdzekļus izmantot, lai kompensētu iestāžu administratīvās izmaksas. Arī Satversmes tiesas 2010. gada 19. aprīļa sprieduma lietā Nr. 2009-77-01 21. punktā Satversmes tiesa ir atzinusi, ka valsts nodevas mērķis ir cita starpā daļēja valsts institūciju uzturēšanas izmaksu segšana. Vienlaikus arī pieaugošās globālās tendences - nelegālā migrācija, finanšu noziegumi, terorisms, plašāka darbaspēka un studentu legālā migrācija, investoru piesaiste, atstāj iespaidu uz Departamenta un pārstāvniecību amatpersonu darba apjomu. Pieaug publiska dokumenta legalizācijai Departamentā un pārstāvniecībās patērētais laiks – tajā ietilpst publiska dokumenta pieņemšana un iesnieguma pārbaude, novērtēšana, apmaksa, reģistrēšana, pieteikuma ievadīšana sistēmā, apliecinājuma pārbaude, ja nepieciešams – saziņa ar tā izdevējvalsts iestādēm nolūkā novērst viltojumu riskus vai veicot paraksta paraugu izprasīšanu, apliecināšana, dokumenta pēcapstrāde, dokumenta izsniegšana. Parādās aizvien vairāk jauni dokumentu veidi, kas prasa papildus darbu un saziņu ar ārvalstu kompetentajām iestādēm un pārstāvniecībām, tai skaitā paraksta paraugu izprasīšanu, kā arī – informācijas noskaidrošanu par dažādās valstīs ieviestām specifiskām procedūrām dokumentu izdošanas, noformēšanas un īstuma apliecināšanas jautājumos. Šaubu gadījumā par legalizējamās amatpersonas parakstu un zīmoga nospiedumu uz apliecināmā dokumenta pārstāvniecības amatpersonai dokumenta legalizācijas veikšana ir jāsaskaņo ar Departamentu (pirms tam iegūstot nepieciešamo informāciju no citām ārvalsts kompetentajām iestādēm), kas arī prasa papildus laiku un dokumenta apstrādi. Pieaugot ārvalstu studentu interesei studēt Latvijā, attiecīgi pieaug arī dažādi ar šo ieceļošanas mērķi saistīti riski, kad negodprātīgas personas, izmantojot viltotus dokumentus, cenšas legalizēt savu uzturēšanos Eiropas Savienībā, kā ieganstu izmantojot studijas Latvijā. Šī gada sākumā Departamentā tika atklāts apjomīgs ārvalstu pārstāvniecību legalizācijas zīmogu viltojums uz Kamerūnas Republikas izdotiem vispārīgās izglītības sertifikātiem, kā arī Kamerūnas Republikas Sodu reģistra izziņām. Šie viltojumi tika atklāti, Departamenta amatpersonām veicot augstāk pieminētās papildus pārbaudes, kā arī padziļinātu dokumentu un citu faktu izpēti. Šādu risku novēršana prasa ieguldīt katra atsevišķa dokumenta legalizācijā aizvien lielāku darba apjomu.Ņemot vērā minētos apsvērumus, tiek grozīts MK noteikumu 18.1. apakšpunkts un valsts nodevas likme par dokumenta legalizāciju divu darbdienu laikā 15,00 eiro apmērā tiek paaugstināta uz 20,00 eiro. Vienlaikus nemainīga saglabājas valsts nodeva par dokumentu legalizāciju divu stundu laikā. Zvērinātu notāru padome ir izteikusi priekšlikumu grozīt Ministru kabineta 2019. gada 18. jūnija noteikumos Nr. 267 "Noteikumi par publisku dokumentu legalizāciju ar apliecinājumu (*apostille*)" 6. punktu un saīsināt no trīs mēnešiem uz vienu mēnesi laika periodu, kurā iestādei ir nepieciešams iesniegt dokumenta īstuma apliecināšanai nepieciešamo paraksta paraugu. Šādu grozījumu nepieciešamība tiek pamatota ar praksē izplatīto iestāžu kavēšanos iesniegt paraksta paraugus, kas pagarina dokumentu īstuma apliecināšanas procesu. Vienlaikus ar Noteikumu projekta izstrādi arī Tieslietu ministrija attiecīgi izstrādā šāda paša satura grozījumus Ministru kabineta 2019. gada 18. jūnija noteikumos Nr. 267 “Noteikumi par publisku dokumentu legalizāciju ar apliecinājumu (*apostille*)”, tādējādi nodrošinot vienotu regulējumu šajā jomā. Līdz ar to šāds regulējums šajā jomā garantēs personām vienādu administratīvā procesa ilgumu neatkarīgi no tā, vai dokumenta īstuma apliecinājums ir saņemams izmantošanai *1961. gada 5. oktobra Hāgas konvencijas par ārvalstu publisko dokumentu legalizācijas prasības atcelšanu* dalībvalstī vai valstī, kura nav pievienojusies minētajai konvencijai.  |
| 3. | Projekta izstrādē iesaistītās institūcijas un publiskas personas kapitālsabiedrības | Ārlietu ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas un ārvalstu fiziskās un juridiskās personas, kuras vēlēsies saņemt publiska dokumenta legalizācijas pakalpojumu.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts paredz paaugstināt valsts nodevas apmēru par dokumenta legalizāciju divu darba dienu laikā. Noteikumu projekts nerada papildus administratīvo slogu. |
| 3. | Administratīvo izmaksu monetārs novērtējums | Noteikumu projekts nerada papildus izmaksas. |
| 4. | Atbilstības izmaksu monetārs novērtējums | Noteikumu projekts šo jomu neskar.  |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  |  | 126 000 | +6 000 | 132 000 | +6 000 | +6 000 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  | 126 000 | +6 000 | 132 000 | +6 000 | +6 000 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme |  |  | 126 000 | +6 000 | 132 000 | +6 000 | +6 000 |
| 3.1. valsts pamatbudžets |  |  | 126 000 | +6 000 | 132 000 | +6 000 | +6 000 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | Nav precīzi aprēķināms | X | Nav precīzi aprēķināms | X | Nav precīzi aprēķināms | Nav precīzi aprēķināms |
| 5.1. valsts pamatbudžets | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 5.2. speciālais budžets | 0 | 0 | 0 | 0 |
| 5.3. pašvaldību budžets | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Valsts pamatbudžetā tiek ieskaitīti ieņēmumi no valsts nodevas par dokumentu legalizāciju, kuru veic Latvijas pārstāvniecību ārvalstīs konsulārās amatpersonas un Departamenta amatpersonas. 2018. gadā pavisam tika legalizēti 6 403 dokumenti un valsts nodevās iekasēti 113 025 *euro* (no kuriem 2 darba dienu laikā legalizēti 5 344 dokumenti un iekasēti 81 270 *euro*) valsts nodevu ieņēmumi. 2019. gadā pavisam tika legalizēti 7 518 dokumenti un valsts nodevās iekasēti 139 110 *euro* (no kuriem 2 darba dienu laikā legalizēti 5 887 dokumenti un iekasēti 90 270 *euro*) valsts nodevu ieņēmumi. 2020. gadā pavisam tika legalizēti 5 606 dokumenti un valsts nodevās iekasēti 107 940 *euro* (no kuriem 2 darba dienu laikā legalizēti 4 042 dokumenti un iekasēti 61 050 *euro*) valsts nodevu ieņēmumi. Valsts pamatbudžeta ieņēmumu apjoma pieaugums būs atkarīgs no legalizēto dokumentu skaita divu darba dienu laikā, jo valsts nodevas likme par dokumentu legalizāciju steidzamā kārtā saglabājas nemainīga 30,00 eiro apmērā. Ja vidēji 2018. un 2019. gadā Departamentā un pārstāvniecībās 2 darba dienu laikā tika legalizēti 5 600 dokumenti, tad pēc Noteikumu projekta spēkā stāšanās ieņēmumi no 2 darba dienu laikā legalizētajiem dokumentiem sagaidāmi aptuveni 112 000 *euro* apmērā (5 600 pieteikumi x 20 *euro*). Ņemot vērā, ka vidēji 2018. un 2019. gadā par 2 darba dienu laikā legalizētajiem dokumentiem tika iekasēts 85 770 *euro*, tad kopējais ieņēmumu palielinājums valsts pamatbudžetā būs par aptuveni 26 000 *euro* Jāpiebilst, ka legalizācijas pakalpojumu un ieņēmumu statistika pa 2020. gadu COVID-19 radītās pandēmijas dēļ nav objektīva un izmantojama, jo sniegto konsulāro pakalpojumu apjoms gan Departamentā, gan pārstāvniecībās tika ievērojami sašaurināts vai īslaicīgi pilnībā pārtraukts. Dokumentu legalizācija Departamentā tika veikta tikai 2 stundu laikā, nolūkā novērst personas atkārtotu apmeklējumu Departamentā, savukārt pārstāvniecībās legalizācija tika veikta tikai izņēmuma kārtā noteiktām personu kategorijām (jūrnieki, kravu pārvadātāji, u.c.).Vienlaikus jāņem vērā arī tas, ka šīs valsts nodevas izmaiņas tiks piemērotas līdz ar Konvencijas stāšanos spēkā. Latvijas pievienošanās Konvencijai ievērojami samazinās legalizācijai iesniedzamo dokumentu skaitu, samazinot 2022., 2023. un 2024. gadā plānotos ieņēmumus valsts pamatbudžetā aptuveni par 20 000 euro kalendārajā gadā. Tas skaidrojams ar to, ka legalizācijai Departamentā vairs netiks iesniegti šīs konvencijas dalībvalstu, t.sk. Krievijas Federācijas, pārstāvniecību izdotie dokumenti, kas veido apjomīgu legalizējamo dokumentu skaitu. Sīkāk šis jautājums skaidrots likumprojekta “*Par Eiropas konvenciju par diplomātisko aģentu vai konsulāro amatpersonu veiktās dokumentu legalizācijas prasības atcelšanu*” anotācijā. Līdz ar to paredzamais ieņēmumu palielinājums valsts pamatbudžetā ir samazināms līdz 6000 euro (26 000 – 20 000 = 6000). |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Vienlaicīgi ar grozījumiem MK noteikumos ir jāveic grozījumi Ministru kabineta 2019. gada 18. jūnija noteikumos Nr. 267 "Noteikumi par publisku dokumentu legalizāciju ar apliecinājumu (*apostille*)"  |
| 2. | Atbildīgā institūcija | Ārlietu ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par Noteikumu projektu un dotu iespēju izteikt viedokli, Noteikumu projekts atbilstoši Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā", pirms tā iesniegšanas Valsts kancelejā, ievietots Ārlietu ministrijas tīmekļvietnē. |
| 2. | Sabiedrības līdzdalība projekta izstrādē | Noteikumu projekts sabiedriskajai apspriešanai 24.05.2021. publicēts Ārlietu ministrijas tīmekļvietnē www.mfa.gov.lv. |
| 3. | Sabiedrības līdzdalības rezultāti | Sabiedrības ieteikumi un priekšlikumi par Noteikumu projektu netika saņemti. |
| 4. | Cita informācija | Sabiedrība pēc Noteikumu projekta pieņemšanas tiks informēta vispārējā kārtībā, noteikumus publicējot oficiālajā izdevumā „Latvijas Vēstnesis”. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ārlietu ministrija. Valsts pārvaldes iestādes, kuru amatpersonu parakstīto dokumentu īstumu ir iespējams apliecināt ar legalizācijas uzrakstu.  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde notiks esošo pārvaldes funkciju ietvaros. Noteikumu projekta izpildes rezultātā nav paredzēta jaunu institūciju izveide vai esošo institūciju likvidācija vai reorganizācija.  |
| 3. | Cita informācija | Nav |

Ārlietu ministrs E. Rinkēvičs

Vīza: Ārlietu ministrijas valsts sekretārs A.Pelšs

Auziņš 67016229

kaspars.auzins@mfa.gov.lv